ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
مرکزی وزیر جناب پیوش گوئل نے اپنی وزارتوں کے تحت سی پی ایس ای کے غیر سرکاری ڈائریکٹرز  کے ساتھ بات چیت کی، انھوں نے کہا کہ این او ڈی ایس حکومت اور عوام کے درمیان ایک اہم رابطہ ہیں
این او ڈی سے متبادل نقطہ نظر لانے، کوتاہیوں کے تعلق سے غیر جانبدارانہ رویہ پیش کرنے اور بہتری کے لیے اقدامات تجویز کرنے کی توقع ہے: جناب پیوش گوئل
جناب گوئل نے این او ڈی ایس سے کہا کہ غلط حکمرانی کے کسی بھی مسئلے کو انتظامیہ کے پاس فوری طور پر لے جانا چاہئے
صنعت و تجارت، امور صارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے سنٹرل پبلک سیکٹر انڈرٹیکنگز  کی کارکردگی کو بہتر بنانے میں غیر سرکاری ڈائریکٹروں  کے اہم کردار پر زور دیا ہے۔ جناب گوئل نے اپنی وزارتوں کے تحت آنے والے سی پی ایس یوز یعنی انڈیا ٹریڈ پروموشن، ای سی جی سی لمیٹڈ ، اسٹیٹ ٹریڈنگ کارپوریشن آف انڈیا لمیٹڈ، ایم ایم ٹی سی لمیٹڈ ، پی ای سی لمیٹڈ ، اسٹیٹ ٹریڈنگ کارپوریشن آف انڈیا لمیٹڈ سنٹرل ویئر ہاؤس کارپوریشن اور فوڈ کارپوریشن آف انڈیا کے این او ڈی ایس کے ساتھ بات چیت کی۔ سکریٹری محکمہ تجارت، سکریٹری خوراک اور عوامی تقسیم و امور صارفین اور سکریٹری محکمہ ٹیکسٹائل اور تینوں محکموں کے سینئر افسران نے میٹنگ میں شرکت کی۔
تبادلہ خیال کے دوران اظہار خیال کرتے ہوئے جناب پیوش گوئل نے کہا کہ این او ڈی ایس کی مہارت اور تجربہ حکومت کو بھارت کے شہریوں کی فلاح و بہبود کو یقینی بنانے میں مدد کرے گا۔ انھوں نے کہا کہ بڑھتی ہوئی سیکٹرل پیچیدگیوں کے پیش نظر این او ڈی ایس نے قابل ذکر اہمیت اختیار کرلی ہے۔ وزیر موصوف نے مزید کہا کہ این او ڈی ایس سے متبادل نقطہ نظر لانے، کوتاہیوں کے تعلق سے غیر جانبدارانہ نظریہ فراہم کرنے اور بہتری کے لیے اقدامات تجویز کرنے کی توقع ہے۔
جناب گوئل نے کہا کہ این او ڈی ایس ملازمین کے لیے ایک رول ماڈل کے طور پر بھی کام کرتے ہیں اور تمام حصص داروں کے مفاد کا بھی تحفظ کرتے ہیں۔ تاہم انھوں نے اس بات پر روشنی ڈالی کہ کسی بھی غلط حکمرانی کو انتہائی عجلت کے ساتھ انتظامیہ تک لے جانا چاہئے۔ ساتھ ہی انھوں نے ان سے کہا کہ وہ سی پی ایس ای کے فیصلوں پر اثر انداز ہونے سے گریز کریں، جب تک کہ وہ مخصوص معاملات میں شامل نہ ہوں۔ انہوں نے کہا کہ تجربہ کی دولت اور این او ڈی ایس کے علم کی دولت وزیر اعظم جناب نریندر مودی کے وژن پر صادق آتی ہے، جن کا ماننا ہے کہ وہ حکومت اور عوام کے درمیان ایک اہم کڑی ہیں۔
محکمہ تجارت، محکمہ خوراک اور عوامی نظام تقسیم اور ٹیکسٹائل کی وزارت کے سکریٹریوں نے بھی این او ڈی ایس کے اجلاس سے خطاب کیا۔ اپنے خطاب میں، جناب بی وی آر سبرامنیم، سکریٹری محکمہ تجارت نے کہا کہ این او ڈی ایس کو کمپنی اور جس ماحول میں وہ کام کرتی ہے اس سے خود کو اچھی طرح باخبر رکھنا چاہیے۔ جناب سدھانشو پانڈے، سکریٹری محکمہ خوراک اور عوامی نظام تقسیم  نے محکمہ کا ایک جائزہ پیش کیا۔ انھوں نے کہا کہ محکمہ این ایف ایس اے اور پی ایم جی کے اے وائی کے ذریعے دنیا کے سب سے بڑے خوراک کی تقسیم کے پروگرام چلاتا ہے۔ جناب یوپی سنگھ، سکریٹری ٹیکسٹائل نے بھی ٹیکسٹائل کی وزارت کا جائزہ پیش کیا۔ انھوں نے اس بات کا اعادہ کیا کہ بھارت کپاس اور جوٹ کی پیداوار کرنے والا چوٹی کا ملک ہے۔
کامرس اور صنعت کی وزارتہ
اپیڈا نے ہندوستانی سفارتخانے کے ساتھ مل کر الجیریا میں زرعی اور ڈبہ بند خواراک کی برآمدات کو فروغ دینے کے لئے خریدار- فروخت کنندہ کی ورچوئل میٹنگ کا اہتمام کیا
نئی دہلی ،24 جون : زرعی اور ڈبہ بند خوراک کی برآمدات کو فروغ دینے کے لئے ، اپیڈا نے ہندوستانی سفارتخانے کے ساتھ مل کر الجیریا کے ساتھ ایک مجازی خریدار- فروخت کنندہ میٹنگ  کا انعقاد کیا ہے جس میں دونوں ممالک کے زراعت سے متلق مصنوعات کی قیمت کے سلسلے میں اہم اسٹیک ہولڈرز نے شرکت کی۔
بدھ کے روز منعقدہ ‘ہندوستان اور الجیریا کے مابین ایگری سیکٹر میں مواقع’ کے عنوان سے وی بی ایس ایم میں ہندوستان اور الجیریا کے زرعی اجناس کے برآمد کنندگان ، پروسیسرز اور تاجروں سمیت 100 سے زائد شرکاء نے شرکت کی۔
جاری کووڈ-19 وبائی بیماری کی وجہ سے ، برآمد کو فروغ دینے کے پروگراموں کو جسمانی طور پر منظم کرنا ممکن نہیں تھا۔ اپیڈا برآمد کنندگان اور درآمد کنندگان کو پلیٹ فارم مہیا کرنے کے لئے مختلف ممالک کے ساتھ وی بی ایس ایمزکا ایک سلسلہ ترتیب دے رہا ہے۔
الجیریا کے تجارتی اور سرکاری عہدیداروں کے ساتھ منعقدہ وی بی ایس ایم میں ، ہندوستان کے جغرافیائی اشارے  کے مصدقہ زرعی مصنوعات کی بڑھتی ہوئی برآمدات کے دائرہ کار پر تبادلہ خیال کیا گیا۔ وی بی ایس ایم کے دوران الجیریا کو اناج ، مویشیوں سے متعلق مصنوعات ، غیر باسمتی اور باسمتی چاول سمیت دیگر زرعی مصنوعات کی برآمدات کو فروغ دینے پر تبادلہ خیال کیا گیا۔
اپیڈا اور ہندوستانی سفارتخانے کے عہدیداروں کے ساتھ ساتھ ، آل انڈیا رائس ایکسپورٹرز ایسوسی ایشن ، رائس ایکسپورٹرز ایسوسی ایشن ، آل انڈیا فوڈ پروسیسرز ایسوسی ایشن کے عہدیداروں،الجیریا کے درآمد کنندگان سمیت تجارتی نمائندوں ، سرل ایگرو پلاسٹک کمپینٹ ، ارل کےبی لائن ، ہددادی میڈ بزنس ایکسپورٹ سمیت دیگر نے وی بی ایس ایم میں شرکت کی۔
زراعت اور کاشتکاروں کی فلاح و بہبود کی وزارت
ہندوستانی زراعت میں مشینوں کا استعمال
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ کسانوں کی طرف سے زراعت میں مشینوں کے استعمال کو اپنانے کا انحصار مختلف عوامل پر ہوتا ہے جیسے کہ سماجی اقتصادی حالات، جغرافیائی حالات، اگائی جانے والی فصلیں، آبپاشی کی سہولت وغیرہ۔زرعی تحقیق کی ہندوستانی کونسل  کی طرف سےموٹےاناج، دالوں،تلہن اگانے کے لئے مشینوں کے استعمال کا اندازہ لگایاگیا ہے ۔موٹے اناج اور نقدی فصلیں اس بات کی نشاندہی کرتی ہیں کہ بیجوں کواگانے کا عمل 70 فیصد سے زیادہ مشینوں سے کیا جاتا ہے جب کہ چاول اور گندم کی فصلوں کے علاوہ بڑی فصلوں کے لیے کٹائی اور تھریشنگ کا عمل مشینوں کے ذریعہ کیا جاتا ہے جو کہ سب سے کم 32 فیصدہے۔ بیج کی تیاری میں، چاول اور گندم کی فصلوں میں مشینوں کے استعمال کی سطح 60 فیصد سے زیادہ ہے اور کپاس کی فصل میں اس کا استعمال بہت کم ہے۔تاہم گندم کی فصل کے لئے بوائی کے عمل کے لیے مشینوں کے استعمال کی سطح سب سے زیادہ65 فیصد ہے ۔البتہ گنّے اورچاول کی فصلوں کے لئے پودے لگانے/پیوند کاری کے آپریشن میں مشینوں کی سطح بالترتیب 20 فیصد اور 30 فیصد ہے۔
حکومت نے ان کسانوں کی تعداد کا اندازہ نہیں لگایا ہے جن کے پاس مشینی آلات اور آلات تک رسائی ہے۔ تاہم، حکومت کا زور ہمیشہ معاشرے کے تمام طبقوں کے لیے مشینوں کے استعمال کو فروغ دینے پر ہے جس کا مقصد چھوٹے اور اور پسماندہ کسانوں کے لئے کھیتی باڑی کے لئے مشینوں کے استعمال کی رسائی کو بڑھانا ہے اور ان خطوں میں جہاں فارم پاور کی دستیابی کم ہے کھیتی باڑی کے لئے مشینوں کے استعمال کی رسائی کو بڑھانا ہے اور ’کسٹم ہائرنگ سینٹرز‘ کوبھی فروغ دینا ہے تاکہ انفرادی ملکیت کی زیادہ لاگت اور چھوٹی زمین رکھنے والوں کی وجہ سے پیدا ہونے والے معیشیت کے منفی اثرات کو روکا جاسکے۔
ملک میں کھیتی باڑی کے لئے مشینوں کے استعمال کو فروغ دینے کے لئے ایک مرکزی اسپانسر شدہ اسکیم ’زرعی میکانائزیشن پر ذیلی مشن‘  کو ریاستی حکومتوں کے ذریعے 15.14.2014 سےنافذ کیا جا رہا ہے۔اس اسکیم کے تحت، کسانوں کے زمرے کے لحاظ سے مشینوں کی قیمت کے 40 فیصدسے 50فیصد تک، زرعی مشینوں کی خریداری کے لیے مالی امداد فراہم کی جاتی ہے۔ دیہی نوجوانوں اور کسانوں کو بطور کاروباری، کسانوں کی کوآپریٹو سوسائٹیز، رجسٹرڈ فارمرز سوسائٹیز، فارمر پروڈیوسر آرگنائزیشنز  اور کسٹم ہائرنگ سینٹرز  کے قیام کے لیے پنچایتوں اورزیادہ قیمت کی زرعی مشینوں کے ہائی ٹیک ہبس کو بھی پروجیکٹ لاگت کی 40 فیصد تک مالی امداد فراہم کی جاتی ہے۔10 لاکھ روپے تک پروجیکٹ لاگت کی 80 فیصد مالی امداد کو آپریٹو سوساٹیوں ، رجسٹرڈ کسان سوسائٹیوں، ایف پی اوز اور گاؤں سطح پر زرعی مشین بھی بینکوں دیہی سطح پر زرعی مشینری بینکوں کے قیام کے لئے پنچایتوں کو فراہم کی جاتی ہے۔ایف ایم بیز کے قیام کے لیے شمال مشرقی ریاستوں کے واسطے مالی امداد کی شرح10 لاکھ روپے تک کے پروجیکٹ لاگت کا 95فیصد ہے اس اسکیم کا سب سے بڑا فوکس زرعی مشینوں اور آلات کی کسٹم ہائرنگ سروسز کے نیٹ ورک کو وسعت دینا ہے تاکہ فارم پاور کے استعمال میں اضافہ ہو اور چھوٹے فارموں کے لیے فارم کے آلات اور مشینوں کی دستیابی کو یقینی بنایا جا سکے۔ اسکیم کے آغاز کے بعد سے، مختلف ریاستوں میں 40900 سے زیادہ سی ایچ سیز، ہائی ٹیک ہبس ، ایم ایم بیز قائم کیے گئے ہیں۔
کوئلے کی وزارت
کول انڈیا لمیٹڈ کی بند پڑی کوئلہ کانوں کے لئے محصول ساجھیداری ماڈل سے متعلق شراکت داروں کے مشورے کو حوصلہ افزا رد عمل حاصل ہوا
کول انڈیا ،پرائیویٹ سیکٹر کو اس طرح کی 100 سے زیادہ کانیں دینے پر غور کر رہا ہے
کوئلے کی وزارت نے آج یہاں نجی شعبے کے ساتھ کول انڈیا لمیٹڈ سی آئی ایل کی بند پڑی کانوں کے لئے محصول حصہ داری ماڈل سے متعلق شراکت داروں کے ساتھ صلاح ومشورہ کیا۔
صلاح ومشورہ میں ایسل مائننگ، اڈانی، ٹاٹا، جے ایس ڈبلیو، جے ایس پی ایل وغیرہ جیسے پرائیویٹ شعبے کی بڑی حصہ داری دیکھنے کو ملی اور تجاویز کو ان کی طرف سے کافی مثبت رد عمل ملا۔ حکومت بند پڑی کوئلہ کانوں سے کوئلہ نکالنے کے لئے محصول ساجھیداری ماڈل سے متعلق نجی سیکٹر کی حصہ داری پر غور کر رہی ہے۔ ایسی بہت سی کانیں ہیں، جو بہت سی وجوہات کی وجہ سے کول انڈیا لمیٹڈ کی جانب سے ماضی میں بند کردی گئی تھیں، تاہم ان کانوں کو پرائیویٹ سیکٹر کی شراکت داری کے ساتھ کوئلہ نکالنے کے علاوہ انہیں دبارہ کھولا جاسکتا ہے۔
کوئلے کی وزارت کو اس بات کی کافی امید ہے کہ پرائیویٹ سیکٹر کے اشتراک سے کوئلے کی پیداوار میں اضافہ ہوگا اور صلاحیت بڑھے گی۔ اس کے علاوہ ملک کی ترقی کے لئے ضروری فاضل کوئلہ نکالا جاسکے گا۔ کول انڈیا لمیٹڈ سی آئی ایل وقت کی مناسبت سے محصول حصہ داری بنیاد پر پرائیویٹ سیکٹر کو اس طرح کی 100 سے زیادہ کوئلہ کانیں دینے پر غور کر رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1981
(Visitor Counter : 126
وزارت آیوش
وزیراعظم جناب نریندر مودی 20 ؍اپریل کو گاندھی نگر میں عالمی آیوش سرمایہ کاری اور اختراع سربراہ اجلاس کا افتتاح کریں گے
وزیراعظم جناب نریندر مودی 20 اپریل کو گاندھی نگر، گجرات میں تین روزہ عالمی آیوش سرمایہ کاری اور اختراع کا افتتاح کریں گے
آیوش کی وزارت 2022کیلئے سب سے زیادہ اہم اس کانفرنس میں صنعتوں کے اکابرین، ماہرین تعلیم اور اسکالرز شرکت کریں گے اور روایتی ادویات اور طریقہ علاج کو فروغ دینے کے راستے تلاش کرنے کے لئے تبادلۂ خیال کریں گے۔ چوٹی کانفرنس میں 5 مکمل اشجلاس، 8 راؤنڈ ٹیبل، 6 ورکشاپ، 2 سمپوزیم ہوں گے اور 90مقررین اور 100 نمائش کار حصہ لیں گے۔ مقررین اور سفارت کار ، سفارت خانوں، صنعتوں اور اعلیٰ کارپوریٹ اداروں سے آئیں گے۔
چوٹی کانفرنس کا ایک مقصد ہندوستان کو آیوش کا عالمی مرکز بنانے کے لئے زیادہ سے زیادہ سرمایہ کاری کو راغب کرنا ہے۔ حالیہ برسوں میں ہندوستان میں براہ راست غیر ملکی سرمایہ کاری کی راہ کی بندشوں کو ہٹائے جانے کے بعد بے پناہ سرمایہ کاری ہوئی ہے۔ آیوش کی وزارت اس موقع کو بروئے کار لاتے ہوئے مقررہ نشانوں کے ساتھ اقدامات کرنے کا ارادہ رکھتی ہے تاکہ روایتی طریقہ علاج کو فروغ دیا جا سکے۔
اس پروگرام کے اعلانات پر اظہار خیال کرتے ہوئے آیوش کے مرکزی وزیر جناب سربانند سونووال نے کہا کہ ہمیں عالمی آیوش سرمایہ کاری اور اختراع چوٹی کانفرنس 2022 کا اعلان کرتے ہوئے فخر محسوس ہو رہا ہے، جس میں ملک کے ممتاز اسٹارٹ اپس، صنعت کار، سرمایہ کار، پالیسی ساز اور دیگر قومی اور بین الاقوامی فریق یکجا ہوں گے اور اختراع اور صنعت کاری پر ایک منفرد پروگرام کا حصہ بنیں گے تاکہ ہندوستان کو آیوش کا عالمی مرکز بنایا جا سکے۔
آیوش سیکٹر پر اپنے خیالات کا اظہار کرتے ہوئے آیوش کے وزیر مملکت ڈاکٹر منجپارا مہندر بھائی کالو بھائی نے کہا کہ جب ہم صحت مند اور متوازن رہیں گے، تو ہم اپنے خوابوں کو پورا کرنے اور معاشرے کے حصہ کے طور پر اپنی ذمہ داری کو پورا کرنے کے اہل ہوں گے۔ انہوں نے کہا کہ آیوش طریقہ علاج میں صحت مند رہنے کے لئے خوراک پر خاص زور دیا جاتا ہے۔ اس میں ہمیں کئی سادہ سے طریقے بتائے جاتے ہیں، جو ہمیں اپنی ذات سے جوڑتے ہیں۔
روایتی طریقہ علاج کے ڈبلیو ایچ او گلوبل سنٹر کے لئے بھومی پوجن کی رسم 19 اپریل کو جام نگر ، گجرات میں ہوگی۔۔ یہ مرکز دنیا کے روایتی طریقۂ علاج کو نئی بلندیوں پر لے جانے کے لئے صحت نگہداشت کا عالمی مرکز بنے گا۔ اس کے ذریعے ڈبلیو ایچ او کے رکن ممالک کو مدد بھی دی جائے گی تاکہ مثبت صحت کو دنیا بھر میں پھیلایا جا سکے۔
کابینہ
کابینہ نے احمد آباد میٹرو ریل پروجیکٹ فیس II کو منظوری دی
نئی دلّی ، 20 فروری ؍وزیر اعظم جناب نریندر مودی کی قیادت میں مرکزی کابینہ نے درج ذیل تجاویز کو منظوری دی ہے :  احمد آباد میٹرو ریل پروجیکٹ کے فیس II کو منظوری ، دو کوریڈور پر مشمل اس پروجیکٹ کی کل لمبائی 28.254 کلو میٹر یعنی کوریڈور 1۔ موٹیرا اسٹیڈیم سے مہاتما مندر تک 22.838 کلو میٹر اور کوریڈور 2 ۔ جی این ایل یو سے گفٹ سٹی تک جس کی کل لمبائی 5.416 کلو میٹر ہے ۔ اس پر 5384.17 کرور روپئے کی لاگت آئے گی ،  پروجیکٹ کے لئے ادارہ جاتی انتظامات اور قانونی فریم ورک ،  پروجیکٹ کی منظوری کی شرائط ۔
اس پروجیکٹ پر عمل در آمد سے احمد آباد اور گاندھی نگر کے انتہائی ضرورت مندعوام کو اضافی عوامی نقل و حمل کا بنیادی ڈھانچہ دستیاب ہوسکے گا ۔
۔ ۔ ۔ ۔ ۔ ۔
(U . 1101
وزارت خزانہ
حکومت ‘‘کم از کم حکومت – زیادہ سے زیادہ حکمرانی’’ کے اصول پر کاربند،اور مرکزی بجٹ 22-2021 میں اسی اصول کو پیش کیا گیا ہے: وزیر مالیات محترمہ نرملا سیتارمن
نئی دہلی ،8؍ فروری 2021: مرکزی حکومت ‘‘کم از کم حکومت زیادہ سے زیادہ حکمرانی’’ کے اصول پر کاربند ہے اور مرکزی بجٹ 22-2021 بھی حال ہی میں اسی فلسفے کے ذریعے پیش کیا گیا ہے۔ مالیات اور کارپوریٹ امور کی مرکزی وزیر محترمہ نرملا سیتا رمن نے یہ بات ایک ورچوئل تقریب میں کہی ، جو پی ایچ ڈی چیمبر آف کامرس اینڈ انڈسٹری کے ذریعے مرکزی بجٹ 22-2021 کے مشمولات کی وضاحت کے لئے منعقد کی گئی تھی۔
اس موقع پر تقریر کرتے ہوئے محترمہ سیتا رمن نے کہا کہ حکومت نے اُن شعبوں کی سرگرمیوں پر بہت خرچ کیا ہے، جو کثیر رخی اثرات والے ہیں۔ وزیر مالیات نے یہ بھی کہا کہ جہاں رقم خرچ کی جاتی ہے ، ان شعبوں کی کارکردگی کثیر رخی ہوتی ہے۔ انہوں نے تسلیم کیا کہ صنعت میں اس اقدام کا استقبال کیا ہے اور کہا کہ حکومت اس بات میں یقین رکھتی ہے کہ فلاح او بہبود یہی ہے کہ عوام کو با اختیار بنایا جائے۔
وزیر مالیات کے مطابق حکومت مالی بحران کی حساس نگرانی کے اقدامات بھی کئے ہیں۔ انہوں نے کہا کہ مول منتر یہ ہیں کہ مالی خسارہ یا کساد بازاری ایک ایسی چیز ہے جس سے بچا نہیں جا سکتا۔ تاہم یہ ضروری ہے کہ اس کا حساس طریقے سے نگرانی کی جائے اور قابو پایا جائے۔
وزیر مالیات نے یہ بھی کہا کہ اقتصادیات کو پٹری پر لانے کے لئے حکومت خصوصی پیکج فراہم کرسکتی ہے تاہم طویل مدتی بنیادی ڈھانچہ کی مالی امداد کے لئے فنڈ فراہم کرنا ترقیاتی مالیاتی ادارے  کا کام ہے۔ محترمہ سیتا رمن نے کہا کہ یہ صرف ڈی ایف آئی کا ہی کام نہیں بلکہ یہ موقع ہے کہ پرائیویٹ ڈی ایف آئی سامنے آئیں اور اپنا رول ادا کریں۔ اور ایک بار جب اس میدان میں بہت سے پرائیویٹ ڈی ایف آئی مقابلے میں آجائیں گے تو یہ پورا عمل مقابلہ جاتی ہو جائے گا۔
محترمہ سیتا رمن نے کہا کہ حکومت نے مرکزی بجٹ میں شفافیت لانے کا نظم کیا ہے۔ کچھ بھی پردے میں نہیں ہے، اور نہ ہی کچھ کارپیٹ کے نیچے چھپا ہوا ہے، حکومت جو قرض لے رہی ہے یا جو کچھ خرچ کر رہی ہے، وہ سب کے لئے کھلا ہوا ہے، اور وہ دیکھ سکتے ہیں۔
ابتداء میں پی ایچ ڈی چیمبر آف کامرس اینڈ ا نڈسٹری کے صدر جناب سنجے اگروال نے کہا کہ ملک میں ترقی اور اقتصادی نمو کو مہمیز کرنے کے لئے حکومت نے جو تبدیل شدہ اقتصادی پالیسی اختیار کی ہے، اس سے مالی خسارہ سال 22-2021 کے لئے 6.1 فیصد بڑھا ہے اور یہ بات قابل ستائش ہے۔ جناب اگروال نے کہا کہ اس طرح کے اقدامات سے ملک میں بنیادی ڈھا نچے میں سرمایہ کاری کے لئے فنڈ میں اضافہ کرنے میں مدد ملے گی اور تبادلے میں اس کے کثیر رخی اثرات سامنے آئیں گے، جس کا تذکرہ ہماری وزیر مالیات بھی کیا ہے اور اس اقدام سے مجموعی طور پر اقتصادی ترقی میں تیزی سے بہتری آئے گی۔
الیکٹرانکس اور اطلاعات تکنالوجی کی وزارت
جناب راجیو چندر شیکھر کل بنگلورو میں آئی ٹی ہارڈویئر کے لیے پی ایل آئی 2.0 پر ڈیجیٹل انڈیا ڈائیلاگ سیشن سے خطاب کریں گے
ہنر مندی کی ترقی اور صنعت سازی اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر بنگلورو میں آئی ٹی ہارڈویئر کے لیے حال ہی میں نظرثانی شدہ پروڈکشن لنکڈ انسینٹیو  اسکیم پر ڈیجیٹل انڈیا ڈائیلاگ سیشن سے خطاب کریں گے۔
سیشن میں ٹیک ایکو سسٹم کے اسٹیک ہولڈرز - صنعت کے ماہرین، صنعتی انجمنوں کے نمائندے، اسٹارٹ اپ وغیرہ شرکت کریں گے۔
حکومت نے گزشتہ ماہ آئی ٹی ہارڈویئر کے لیے پی ایل آئی 2.0 اسکیم کو 17,000 کروڑ روپے کی لاگت کے ساتھ منظور کیا تھا، جو کہ اس اسکیم کے بجٹ کو دوگنا کرنے سے بھی زیادہ ہے اور ویلیو چین میں بڑی سرمایہ کاری کو راغب کرکے گھریلو مینوفیکچرنگ کو ترغیب دینے اور فروغ دینے کے لیے 2021 میں منظور کی گئی تھی۔ اس کا نفاذ یکم جولائی 2023 سے کیا جائے گا جس میں حصہ لینے والی کمپنیوں کے لیے زیادہ سے زیادہ مراعات دستیاب ہیں۔
مالی مراعات فراہم کر کے، حکومت کا مقصد آئی ٹی ہارڈویئر کے اجزاء اور ذیلی اسمبلیوں کی لوکلائزیشن کی حوصلہ افزائی کرنا ہے، جس سے ملک کے اندر پیداوار میں اضافہ ہو گا۔ اس اسکیم میں لیپ ٹاپ، ٹیبلیٹ، آل ان ون پی سی، سرورز اور انتہائی چھوٹے فارم فیکٹر ڈیوائسز شامل ہیں۔
اس اسکیم سے تقریباً 3.35 روپے لاکھ کروڑ کی کل پیداوار، الیکٹرانکس مینوفیکچرنگ میں 2,430 کروڑ روپے کی اضافی سرمایہ کاری لانے اور 75,000 اضافی براہ راست ملازمتیں پیدا ہونے کی امید ہے۔
یہ مشورے قانون اور پالیسی سازی کے لیے وزیر اعظم جناب نریندر مودی کے مشاورتی نقطہ نظر کے مطابق ہیں۔ وزیر موصوف آج شام بنگلورو پہنچیں گے۔
وزارت دفاع
لیفٹیننٹ جنرل گوربیر پال سنگھ نے این سی سی کے ڈائریکٹر جنرل کا عہدہ سنبھالا
اہم باتیں:
- وہ این ڈی اے ، کھڑک واسلا؛آئی ایم اے، دہرادون اور این سی سی کے سابق طالب علم رہے ہیں
- وادی کشمیر میں انہوں نے دہشت گردی مخالف مہم میں اسپیشل فورسیز بٹالین کی کمان سنبھالی
- ناگالینڈ اور سیاچین گلیشیئر میں باغیوں کے خلاف آپریشن میں کمپنی کمانڈر رہے
- انہوں نے سیکٹر ہیڈکوارٹر راشٹریہ رائفلز میں جنرل اسٹاف آفیسر کے طورپر کام کیا
لیفٹیننٹ جنرل گربیر پال سنگھ نے بتاریخ 27ستمبر 2021ء کو نیشنل کیڈٹ کورپسکے 34ویں ڈائریکٹر جنرل کے طورپر اپنا عہدہ سنبھال لیا۔لیفٹیننٹ جنرل سنگھ کو 1987ء میں پیراشوٹ ریجیمنٹ میں کمیشن دیا گیا تھا۔ نیشنل ڈیفنس اکیڈمی کھڑک واسلا ، انڈین ملٹری اکیڈمی دہرادون اور این سی سی کے سابق طالب علم ہونے کے ساتھ ساتھ انہوں نے ویلنگٹن میں ڈیفنس سروسز اسٹاف کالج ، مہو میں ہائر کمانڈ کورس اور نئی دہلی میں نیشنل ڈیفنس کالج کورس میں حصہ لیا۔
لیفٹیننٹ جنرل سنگھ ناگالینڈ اور سیاچین گلیشیئر میں دہشت گردی مخالف ماحول میں کمپنی کمانڈر رہ چکے ہیں۔ انہوں نے کشمیر میں ویلی سیکٹر کے انتہائی دہشت گردی مخالف ماحول میں اور لبنان میں اقوام متحدہ عبوری فوج میں ایک اسپیشل فورسیز بٹالین کی کمان سنبھالی ہے۔انہوں نے کنٹرول لائن پر ماؤنٹین بریگیڈ اور انفیلٹری ڈویژن کی بھی کمان سنبھالی ہے۔
جنرل آفیسرسیکٹر ہیڈکوارٹر راشٹریہ رائفل میں جنرل اسٹاف آفیسر کے عہدے پر بھی رہے ہیں۔وہ ملٹری آپریشن ڈائریکٹوریٹ اور ہیڈکوارٹرز انٹیگریٹیڈ ڈیفنس اسٹاف میں بھی رہ چکے ہیں۔ اس کے علاوہ وہ کمانڈو اسکول اور انڈین ملٹری ٹریننگ میں تربیت کار بھی رہے ہیں۔
بھارتی چناؤ کمیشن
قانون ساز اسمبلی کے ارکان  کے ذریعے آندھرا پردیش قانون ساز کونسل کا ضمنی انتخاب
نئی دلّی ، 06، جنوری ، 2021 : آندھرا پردیش قانون ساز کونسل میں ایک عارضی سیٹ خالی ہوگئی ہے، جس کا انتخاب قانون ساز اسمبلی کے ارکان کریں گے۔ خالی ہونے والی سیٹ کی تفصیل درجہ ذیل ہے:
|
|
رکن کانام
|
|
الیکشن کی نوعیت
|
|
سیٹ خالی ہونے کی وجہ
|
|
مدت کار
|
|
محترمہ پوتھلا سنیتا
|
|
ایم ایل ایز کے ذریعے
|
|
یکم نومبر 2020 کو استعفیٰ دیا
|
|
29.03.2023
2- کمیشن نے درج ذیل پروگرام کے مطابق مذکورہ خالی سیٹ کو بھرنے کے لئے قانون اسمبلی کے ارکان کے ذریعے آندھرا پردیش قانون ساز کونسل کے ضمنی انتخاب کے انعقاد کا فیصلہ کیا ہے:
|
|
نمبر شمار
|
|
پروگرام
|
|
تاریخ
|
||
|
نوٹیفکیشن جاری کرنے کی تاریخ
|
|
11 جنوری 2021 
|
||
|
نامزدگی کی آخری تاریخ
|
|
18 جنوری 2021 
|
||
|
نامزدگی کی جانچ پڑتال کی تاریخ
|
|
19 جنوری 2021 
|
||
|
نام واپس لینے کی آخری تاریخ
|
|
21 جنوری 2021 
|
||
|
پولنگ کی تاریخ
|
|
28 جنوری 2021 
|
||
|
پولنگ کا وقت
|
|
صبح 9.00 بجے سے شام 4.00 بجے تک
|
||
|
ووٹوں کی گنتی
|
|
28 جنوری 2021  کو شام 5.00 بجے
|
||
|
وہ تاریخ جس سے قبل انتخابی عمل مکمل کیا جائے گا
|
|
یکم فروری 2021 
3- پورے انتخابی عمل کے دوران سبھی لوگوں کو موٹے طور پر جن رہنما خطوط پر عمل کرنا ہو گا وہ درج ذیل ہیں:
 الیکشن سے متعلق ہر ایک سرگرمی کے دوران ہر شخص فیس ماسک پہنے گا۔
 انتخابی مقصد کے لئے استعمال کئے جانے والے ہال ؍ کمرے ؍ احاطے میں داخل ہوتے وقت :
 سبھی لوگوں کی تھرمل جانچ کی جائے گی۔
تمام مقامات پر سینٹائزر دستیاب کرایا جائے گا۔
 اس وقت ریاستی حکومت اور وزارت داخلہ کی کووڈ – 19 سے متعلق رہنما خطوط کے مطابق سماجی دوری برقرار رکھنی ہوگی۔
4-آندھرا پردیش کے چیف سکریٹری کو ہدایت دی جارہی ہے کہ وہ الیکشن کے انعقاد کے لئے انتظام کرتے وقت کووڈ – 19 کی روک تھام کے طریقوں کے سلسلے میں موجودہ ہدایات پر عمل کئے جانے کو یقینی بنانے کے لئے ریاست کے ایک سینئر آفیسر کو تعینات کریں۔
۔۔۔۔۔۔۔۔۔۔۔۔۔۔

U.NO. 151
(Visitor Counter : 55
خوراک کی ڈبہ بندی کی صنعتوں کی وزارت
میگا فوڈ پارکوں کا قیام
نئی دہلی،06 اگست ،2021 / خوراک کی ڈبہ بندی کی صنعتوں کی وزارت سال 2008 سے میگا فوڈ پارک اسکیم پر عمل درآمد کر رہی ہے جو اب مرکزی شعبے کی اسکیم – پردھان منتری کسان سمپدا یوجنا  کا ایک حصہ ہے۔ اس اسکیم کا بنیادی مقصد کھیت سے مارکیٹ تک ویلیو چین کے ساتھ ساتھ خوراک کی ڈبہ بندی کے لیے جدید بنیادی ڈھانچے کی سہولیات فراہم کرنا ہے۔
وزارت نے 38 میگا فوڈ پارکوں کو حتمی منظوری دی ہے اور اصولی طور پر تین میگا فوڈ پارکوں کو منظوری دی ہے۔ ان میں سے 22 میگا فوڈ پارک پروجیکٹوں میں کام کاج شروع کر دیا گیا ہے اور 19 پروجیکٹ عمل درآمد کے مختلف مرحلوں میں ہے۔
ہر منظور شدہ میگا فوڈ پارک پر 110.92 کروڑ روپے کی لاگت آئے گی۔ منظور شدہ میگا فوڈ پارک میں سے ایک پر آنے والی کل لاگت میں غیرملکی سرمایہ کاری کے طور پر 5,54,988.00 امریکی ڈالر شامل ہیں۔
یہ جانکاری خوراک کی ڈبہ بندی کی صنعتوں کے وزیر مملکت جناب پرہلاد سنگھ پٹیل نے راجیہ سبھا میں آج ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7542
(Visitor Counter : 79
وزارت خزانہ
بینکوں کے ذریعے عائد کیے جانے والے سروس چارجز کے سلسلے میں حقیقی صورتحال
نئی دہلی،03نومبر ،2020 / ایسی بہت سی میڈیا رپورٹس آئی ہیں جن میں کچھ سرکاری شعبے کے بینکوں کی طرف سے سروس چارجز میں کافی زیادہ اضافے کے بارے میں کہا گیا ہے۔ اس ضمن میں ، حقیقی صورتحال مندرجہ ذیل ہے :
- بنیادی سیونگ بینک ڈیپازٹ کھاتے جن میں جن دھن کھاتے بھی شامل ہیں - 60.04 کروڑ بی ایس بی ڈی کھاتوں پر کوئی بھی سروس چارج لاگو نہیں ہے، جن میں سماج کے غریب اور بینکوں سے نا جڑے ہوئے لوگوں کے ذریعے کھولے گیے 41.13 کروڑ جن دھن کھاتے بھی شامل ہیں، یہ خدمات آر بی آئی کی طرف سے مفت فراہم ہیں۔
- مستقل بچت کھاتے، کرنٹ اکاؤنٹس، کیش کریڈٹ اکاؤنٹس اور اورڈرافٹ اکاؤنٹس - اس سلسلے میں اگرچہ چارجز میں اضافہ نہیں کیا گیا ہے ، بینک آف بڑودا نے یکم نومبر 2020 سے کچھ تبدیلیاں کی ہیں۔ یہ تبدیلیاں ہر مہینے مفت رقم جمع کرانے اور نکالنے کی تعداد سے متعلق ہے۔ مفت رقم جمع کرانے اور نکالنے کی تعداد فی ماہ 5 سے کم کر کے فی ماہ 3 کر دی گئی ہے۔
بینک آف بڑودہ نے مطلع کیا ہے کہ کووڈ سے متعلق موجودہ صورتحال کے پیش نظر اُس نے چارجز کو ختم کرنے کا فیصلہ کیا ہے۔ مزید یہ کہ دیگر کسی پی ایس بی نے حال ہی میں اس طرح کے چارجز میں اضافہ نہیں کیا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6926
(
وزارت خزانہ
غیر مرکزی سرکاری ملازمین کے لئے ڈیم ایل ٹی سی کرایے کی ادائیگی میں ٹیکس کی چھوٹ
نئی دہلی29،اکتوبر2020
کووڈ-19 عالمی وبا اور اس کی وجہ سے نافذ کئے گئے ملک گیر لاک ڈاؤن کے ساتھ ساتھ ٹرانسپورٹ اور مہمان نوازی یعنی ہوسپیلیٹی شعبے میں آئی اڑچن اور ساتھ ہی سوشل ڈسٹینسنگ  کا خیال رکھنے کی وجہ سے بہت سے ملازمین 21-2018 کے کرنٹ بلاک میں چھٹی کے دوران سفر کی رعایت  کا فائدہ نہیں اٹھاسکے ہیں۔
مرکزی سرکار کے ملازمین کو معاوضہ دینے اور کھپت کو ترغیب دینے کے مقصد سے صرف  کے خرچ کو تقویت دینے کے لئے بھارت سرکار نے مرکزی سرکار کے ملازمین کو او ایم نمبر ایف-نمبر 12/2020 E.I.I مورخہ 12اکتوبر 2020 میں کچھ شرطوں کو پورا کرنے کی صورت میں ایل ٹی سی کرائے کے برابر نقد بھتے کی ادائیگی کی اجازت دی ہے۔ اس بات کی بھی گنجائش رکھی گئی ہے کہ چونکہ ایل ٹی سی کرایہ کا نقد بھتہ ڈیم حقیقی سفر ے بدلے میں ہے۔ اس لئے وہ ایل ٹی سی کرائے کے لئے دستیاب موجودہ انکم ٹیکس چھوٹ کی طرز پر انکم ٹیکس چھوٹ کے لئے مجاز ہوگا۔
اُن دیگر ملازمین یعنی غیر سرکاری ملازمین کو فائدہ فراہم کرنے کے لئے جن کا مذکورہ بتائے گئے او ایم کے ذریعے احاطہ نہیں کیاگیا ہے، یہ فیصلہ کیاگیا ہے کہ غیر سرکاری ملازمین کو بھی ایل ٹی سی کرائے کے مساوی نقد کی ادائیگی کے لئے اسی طرح انکم ٹیکس چھوٹ فراہم کی جائے۔ اسی کے مطابق غیر مرکزی سرکاری ملازمین کو زیادہ سے زیادہ 36 ہزار روپے فی شخص  ڈیم ایل ٹی سی کرایے کی شکل میں کئے گئے نقد بھتے کی ادائیگی کو پیرا 4 میں مخصوص کی گئی شرطوں کو پورا ہوجانے کی صورت میں انکم ٹیکس میں چھوٹ کی اجازت دی جائے گی۔
...............................................................
م ن، ح ا، ع ر
U-6819
(Visitor Counter : 139
وزیراعظم کا دفتر
یوگا کئی تنفسی مشقوں پر مشتمل ہے، جس سے صحت کے بہت سے فوائد حاصل ہوتے ہیں: وزیراعظم
وزیراعظم جناب نریندر مودی نے کہا ہے کہ آسنوں کے علاوہ یوگا میں بہت سی سانس لینے کی مشقیں بھی شامل ہیں، جس سے صحت کے بہت سے فوائد حاصل ہوتے ہیں۔ جناب مودی نے ایک ویڈیو شیئر کیا ہے، جس میں یوگا کی مشقوں کی تفصیلات شامل ہیں۔
وزیراعظم نے ٹوئیٹ کیا ہے؛
‘‘آسنوں کے علاوہ یوگا میں بہت سی سانس لینے کی مشقیں بھی شامل ہیں، جس سے صحت کے بہت سے فوائد حاصل ہوتے ہیں۔ اس ویڈیو میں ان مشقوں کے بارے میں تفصیلات شامل ہیں۔’’
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-6553
(